Alex Král

Alex Král (sündinud 19. mail 1998 Košices) on Slovakkias sündinud Tšehhi jalgpallur, kes mängib kaitsva poolkaitsjana Inglismaa kõrgliiga klubis West Ham United ja Tšehhi jalgpallikoondises.

Ta alustas klubikarjääri Tšehhi klubis FK Teplice, mille meeskonnas debüteeris ta Tšehhi kõrgliigas hooajal 2016–17.

2019. aasta jaanuaris sõlmis ta lepingu Tšehhi kõrgliiga klubiga Praha Slavia. Sama aasta septembris siirdus ta Venemaa kõrgliiga klubisse Moskva Spartak, kellega sõlmis viieaastase lepingu. 2021. aasta augustis suundus ta laenule West Ham Unitedi.

Tšehhi jalgpallikoondises debüteeris Král 26. septembril 2019 sõprusmängus Brasiilia vastu. Koondisekarjääri esimese värava lõi ta sama aasta 14. oktoobril sõprusmängus Põhja-Iirimaa vastu. Ta kuulus Tšehhi koondisse 2021. aasta Euroopa meistrivõistlustel.

Tšehhi jalgpallurid
Moskva Spartaki jalgpallurid
West Ham Unitedi mängijad
Sündinud 1998